Diari Oficial de la Generalitat Valenciana


Sumari del DOGV 9494, del 21-12-2022 (2022/12689)

RESOLUCIÓ de 2 de novembre de 2022, del director general de Qualitat i Educació Ambiental, per la qual es formula informe d'impacte ambiental del projecte de planta de valorització de residus de construcció, demolició i podes, pol. ind. La Fábrica, carrer Dolors, 17, del terme municipal de Daya Nueva (Alacant). Expedient: (2029142) 090/2021/AIA
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9494

Data del DOGV
:   21-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12832


Data del document
:   02-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 2 de novembre de 2022, del director general de Qualitat i Educació Ambiental, per la qual es formula informe d'impacte ambiental del projecte de planta de valorització de residus de construcció, demolició i podes, pol. ind. La Fábrica, carrer Dolors, 17, del terme municipal de Daya Nueva (Alacant). Expedient: (2029142) 090/2021/AIA [2022/12957]  
  
«Informe d'impacte ambiental  
Expedient: (2029142) 090/2021/AIA.  
Títol: planta de valorització de residus de construcció, demolició i podes.  
Titular: El Salvaorico, SLU.  
Òrgan substantiu: Ajuntament de Daya Nueva (ref.: 336/2017).  
Localització: pol. ind. La Fábrica, carrer Dolores, 17.  
  
Tramitació administrativa  
En data 28 de març de 2022 l'Ajuntament de Daya Nueva (òrgan substantiu) va donar trasllat a aquest òrgan ambiental de la sol·licitud d'avaluació d'impacte ambiental simplificada d'aquesta. Aquesta s'acompanya de:  
- Sol·licitud d'inici.  
- Projecte tècnic.  
- Document ambiental.  
- Estudi acústic.  
- Certificat de compatibilitat urbanística.  
- Informe del tècnic comarcal.  
En data 26 de setembre de 2021, l'Ajuntament va remetre ampliació del document ambiental.  
Considerant que la instal·lació se situa en zona industrial, que l'Ajuntament ha sotmés l'expedient a informació pública al tauler d'anuncis de l'Ajuntament i en el BOP de data 22 de novembre de 2017 i aporta resultat del tràmit i informe municipal, i en nom de la simplificació i reducció de càrregues administratives, s'incorpora l'esmentada documentació al present expedient als efectes previstos en l'article 46 de la Llei 21/2013. La informació continguda en l'expedient aporta elements de judici suficients per a continuar amb el procediment d'avaluació d'impacte ambiental simplificada.  
Criteris ambientals  
Per a l'emissió del present informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
1. Característiques del projecte.  
a) Les dimensions i el disseny del conjunt del projecte.  
El Salvaorico, SLU, promou una activitat de gestió de residus en el terme municipal de Daya Nueva. L'activitat es desenvolupa en la parcel·la de 1.492 m² de superfície amb referència cadastral 8450236II2490C1316MZ, al carrer Dolores, 17, polígon industrial La Fábrica.  
La instal·lació està dividida en diverses zones:  
- Accés, pesatge, control i admissió.  
- Classificació.  
- Tractament primari.  
- Tractament secundari i trituració.  
- Emmagatzematge.  
- Emmagatzematge de contenidors.  
- Oficina, lavabo i vestuari.  
L'accés està dotat d'un gual per al llavat de rodes i una bàscula de pesatge. L'oficina, lavabo i vestuari són prefabricats. La totalitat de la instal·lació està pavimentada amb formigó remolinat de 15 cm de grossària i disposa d'un sistema de recollida d'aigües pluvials amb separador d'hidrocarburs. La instal·lació està barrada en tot el seu perímetre per a minimitzar la dispersió de partícules pel vent i per a evitar l'accés no autoritzat a l'interior i un sistema d'aspersors per a reduir les emissions de pols. Disposa de boxs per a l'emmagatzematge a la intempèrie de productes a granel i en la zona de contenidors disposa d'un contenidor tancat destinat a l'emmagatzematge temporal de residus impropis perillosos.  
Els RCD admesos, codi LER 17 00 00 no perillosos, procediran en la seua major part d'enderrocaments, rebutjos de materials de construcció d'obra nova, d'obres menors i reformes en habitatges o urbanitzacions, d'excavacions de sòls, d'obres del nucli urbà i carrers i trencaments o rebutjos de la fabricació de peces i elements de la construcció.  
  
Entre el 10 i el 25 % del material rebut seran terres netes que només seran reciclables si no aporten argiles o algeps. La resta seran enderrocs amb una proporció estimada:  
- Rajoles, taulells i altres ceràmics: 54 % (LER 17 01 00 / 17 01 02, 17 00 03 i 17 01 07).  
- Formigó: 12 % (LER 17 01 01).  
- Pedra: 5 % (LER 17 09 04).  
- Arena, grava i altres àrids: 4 % (LER 17 09 04).  
- Fusta: 4 % (LER 17 02 01).  
- Vidre: 0,5 % (LER 17 02 02).  
- Plàstic: 1,5 % (LER 17 02 03).  
- Metalls: 2,5 % (LER 17 04 00 / 17 04 01, 17 04 02, 17 04 03, 17 04 04, 17 04 05, 17 04 06, 17 04 07 i 17 04 11).  
- Asfalt: 5 % (LER 17 03 02).  
- Algeps: 0,2 % (LER 17 08 02).  
- Paper: 0,3 % (LER 17 09 04).  
- Fem: 7 % (LER 20 03 01).  
- Altres: 4 % (LER 17 09 04).  
També es rebran:  
- Residus de teixits vegetals (LER 02 01 03).  
- Residus de parcs i jardins (LER 20 02 01).  
No s'admetran residus de la construcció contaminats de manera significativa amb substàncies orgàniques o inorgàniques perilloses a conseqüència de processos de producció en la construcció, contaminació del sòl, emmagatzematge, ús de plaguicides o altres substàncies perilloses o tractats, revestits o pintats amb materials que continguen substàncies perilloses en quantitats significatives. Tampoc s'admetran RCD que continguen més d'un 30 % en volum de residus no valoritzables.  
  
Es consideraran RCD nets els que no continguen un altre tipus de residus i RCD terres, els procedents d'excavacions.  
Prèviament a l'admissió, pesatge i registre, es realitza una inspecció visual. En cas que se sospite una contaminació, haurà d'efectuar-se una prova o rebutjar el residu.  
Els residus admesos són pesats i registrats i depositats en les zones corresponents a RCD mixtos, RCD nets i terres a l'espera del procés de valorització. La superfície d'aquestes zones serà variable, segons les necessitats del procés productiu.  
El procés de valoració consistirà en la classificació, emmagatzematge, separació d'impropis en fraccions, trituració, garbellat i classificació.  
Es disposarà de zones d'emmagatzematge de contenidors i boxs per a:  
- Paper i cartó.  
- Envasos de plàstic.  
- Cristall.  
- Fustes.  
- Podes.  
- Formigó.  
- Algeps i escaioles.  
- Pedra.  
- Arenes, graves i àrids.  
- Asfalts.  
- Residus perillosos (contenidor tancat).  
Els contenidors que continguen materials que es puguen dispersar pel vent estaran coberts amb malla.  
Les diferents fraccions procedents del triturat i garbellat seran reutilitzades com a àrids i llastos. La resta de les fraccions serà retirada per gestor autoritzat. Es portarà un registre d'entrada i eixida dels diferents residus.  
La instal·lació disposarà de la següent maquinària:  
. Aspersors per a humectació de materials pulverulents.  
- Cullera trituradora.  
- Retroexcavadora.  
- Bàscula.  
- Sedàs d'àrids.  
La capacitat màxima de tractament estimada és de 4.000 t/any, amb un màxim de tractament diari declarat de 90 t/dia amb una capacitat màxima d'emmagatzematge declarada de 95 t.  
b) L'acumulació amb altres projectes, existents i/o aprovats.  
El projecte és independent i no està relacionat amb uns altres.  
c) La utilització de recursos naturals, en particular la terra, el sòl, l'aigua i la biodiversitat.  
El sòl en el qual se situa la instal·lació està situat en un polígon industrial. L'activitat utilitza aigua provinent de la xarxa pública per als serveis sanitaris del personal i per al procés productiu. En el procés productiu l'aigua es polvoritza per a evitar la formació de pols i la quantitat usada no és significativa.  
d) La generació de residus.  
Les tasques de separació i classificació d'RCD generen materials no aprofitables o valoritzables que es recolliran en contenidors i seran retirats de l'activitat per gestors autoritzats. En el cas d'aparéixer residus perillosos mesclats amb els RCD, aquests s'emmagatzemaran en un contenidor tancat i es gestionaran adequadament a l'espera de ser retirats per gestor autoritzat. L'activitat de tractament de residus vegetals també pot generar residus impropis generalment en forma de bosses de plàstic que seran retirats per gestor autoritzat.  
  
Tant els RCD com els residus verds poden produir lixiviats que seran conduïts a un sistema de depuració consistent en un separador de greixos i hidrocarburs amb decantació, obturació i cèl·lula coalescent. Els residus d'aquest sistema seran retirats per un gestor autoritzat. Les aigües residuals, assimilables a urbanes, són conduïdes fins al clavegueram mitjançant canonades enterrades.  
e) La contaminació i altres pertorbacions.  
L'activitat es realitza a cel obert, utilitza màquines que produeixen soroll i poden produir vibracions. Maneja materials que poden produir lixiviats. L'activitat es realitzarà en horari diürn.  
Les principals afeccions associades a l'activitat seran les següents:  
  
- Emissions a l'atmosfera. La producció i dispersió de pols s'origina en els processos de càrrega i descàrrega d'àrids en camions, la circulació de camions en la planta, trituració i el procés de garbellat. Per a reduir les emissions de pols, la instal·lació està barrada i disposa d'instal·lació de reg per aspersió. L'activitat està inclosa en el Catàleg d'activitats potencialment contaminadores de l'atmosfera CAPCA-2010 establides en el Reial decret 100/2011, de 28 de gener.  
Està a menys de 500 metres d'un nucli habitat. La instal·lació disposa de màquines impulsades per motors de combustió interna.  
- Sorolls. L'activitat utilitza màquines sorolloses. En la documentació tècnica s'inclou un estudi acústic.  
- Vibracions. Les màquines usades en l'activitat poden transmetre vibracions al sòl.  
- Afeccions al sòl i a l'aigua. Les zones de descàrrega d'RCD estan situades sobre una zona pavimentada impermeable amb sistema de recollida de lixiviats i de pluvials fins a un separador de sòlids i d'hidrocarburs. En el document ambiental s'indica que l'aigua depurada es conduirà a un depòsit impermeable a l'aire i serà reutilitzada en el sistema d'aspersió.  
- Olors. L'activitat no genera olors.  
f) Els riscos d'accidents greus i/o catàstrofes rellevants per al projecte en qüestió, inclosos els provocats pel canvi climàtic, de conformitat amb els coneixements científics.  
El projecte no té riscos d'accidents greus i/o catàstrofes rellevants.  
En cas de condicions climatològiques extremes les mesures correctores per a evitar la pols poden ser ineficaces, per la qual cosa en aquestes circumstàncies s'ha de detindre la instal·lació.  
  
El municipi de Daya Nueva està inclòs en el registre de municipis d'elevada perillositat d'inundació; es considera d'elevada perillositat d'inundació segons la Resolució de 18 de febrer de 2016, de la Conselleria d'Habitatge, Obres Públiques i Vertebració del Territori. Segons el PATRICOVA està en zona inundable amb grau de perillositat 2, amb freqüència mitjana i calat alt. Segons l'estudi d'inundabilitat PAT del Baix Segura, el risc d'inundació es deu al possible desbordament del riu Segura. Segons la guia d'aplicació del PATRICOVA, en sòl urbà, correspon als ajuntaments analitzar, establir i comprovar el compliment dels condicionants que hagen d'establir-se.  
g) Els riscos per a la salut humana (per exemple, a causa de la contaminació de l'aigua, de l'aire, o la contaminació electromagnètica).  
Les potencials molèsties rellevants que pot produir l'activitat són l'emissió de pols i l'emissió de vibracions i sorolls. No s'estima que puguen generar riscos significatius per a la salut humana.  
  
2. Ubicació dels projectes.  
a) L'ús present i aprovat del sòl.  
L'activitat està situada en un polígon industrial i segons el certificat de compatibilitat emés per l'Ajuntament, l'activitat és compatible amb l'ordenament urbanístic. Està situada a menys de 500 m d'una zona urbanitzada residencial. El polígon està comunicat amb la població per la carretera CV-902 i l'avinguda Dr. Marañon i té accés a l'AP-7.  
b) L'abundància relativa, la disponibilitat, la qualitat i la capacitat regenerativa dels recursos naturals de la zona i el seu subsol (inclosos el sòl, la terra, l'aigua i la biodiversitat).  
L'activitat no consumeix recursos naturals en quantitat rellevant.  
c) La capacitat d'absorció del medi natural.  
L'activitat no se situa en un entorn natural sinó en un medi antropitzat, està en una zona de baixa densitat demogràfica i no afecta paisatges, llocs significatius, patrimoni cultural o masses d'aigua.  
  
3. Característiques del potencial impacte.  
Accidentalment i en cas de fallada o subdimensionat de les accions correctores poden produir-se dos impactes en l'entorn: vibracions i soroll i emissions de pols. És possible que es produïsquen inundacions amb altura d'inundació superior a 0,8 m.  
El soroll excessiu i les vibracions són fàcilment detectables, només afecta l'entorn pròxim de la instal·lació i desapareix quan la font deixa d'emetre. Pot produir-se en cas de mal funcionament d'alguna màquina o per xicotetes modificacions de la instal·lació que afecten l'eficàcia de les accions correctores.  
Les emissions de pols poden ser o no detectables fàcilment, depenent de la magnitud i de les grandàries de les partícules. Poden produir-se per avaries en la maquinària emprada, desviacions en el protocol de treball, fallades en el sistema de supressió d'emissions, canvis en la naturalesa del producte processat o per fenòmens atmosfèrics extraordinaris. Les partícules precipitables afecten durant poc temps l'activitat de l'entorn pròxim i les partícules de xicoteta grandària romanen més temps en l'atmosfera i poden afectar la salut de la població fins i tot a llargues distàncies. En el cas que les accions correctores adoptades en el projecte resultaren insuficients i es produïren emissions de pols superiors a les admissibles, s'haurien d'adoptar accions correctores addicionals.  
Conclusió  
El projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El projecte constitueix un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, en concordança amb l'epígraf 9.b del seu annex II.  
  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2 del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot el que antecedeix, a proposta del Servei d'Avaluació d'Impacte Ambiental, fent ús de les atribucions que ostente, resolc,  
  
Primer  
Estimar que el projecte de planta de tractament d'RCD i restes vegetals en el terme municipal de Benijófar, promogut per El Salvaorico, SLU, sense perjudici de la prèvia obtenció de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental als termes del present informe, en particular a les següents condicions i accions correctores:  
1- Respecte al llistat definitiu de residus admissibles, de la quantitat emmagatzemada i del temps màxim de permanència, quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2- L'activitat es considera com a potencialment contaminadora de l'atmosfera, de conformitat amb la Llei 34/2007, de 15 de novembre, en estar inclosa en el Catàleg d'activitats potencialment contaminadores de l'atmosfera (annex IV de l'esmentada llei, actualitzat pel Reial decret 100/2011, de 28 de gener). La construcció, muntatge, explotació, trasllat o modificació substancial, cessament o clausura de l'activitat està subjecta el règim d'autorització o notificació regulat en l'article 13 de la Llei 34/2007.  
3- S'elaborarà un pla d'emergència per a casos d'inundació que contemple la contenció dels residus no perillosos en el recinte de la instal·lació, la no dispersió dels residus perillosos emmagatzemats i les fugues de fluids perillosos continguts en la maquinària de la instal·lació.  
  
4- Al començament de l'activitat i almenys cada cinc anys es realitzaran auditories acústiques i de vibracions per una entitat col·laboradora de l'Administració en matèria de qualitat ambiental, i es faran constar els resultats en un llibre de control que estarà a la disposició de les administracions competents. Les auditories es realitzaran en condicions normals de funcionament. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
5- Es disposarà de material absorbent i eines adequades per a la recollida de lixiviats i vessaments accidentals.  
6- Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en via administrativa o judicial contra l'acte, si és el cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 2 de novembre de 2022.- El director general de Qualitat i Educació Ambiental: Joan Piquer Huerga.»